text: Kanningar av per- og polyfluoroalkyl evnum frá dustsúgvararoyndum
text: #000000
text: – vísa at vit hava relativt høgt innihald av fluorevnum heima við hús
text: #000001
text: PFAS evni verða nýtt til yvirflatuviðgerð (impregnering) og sum hjálparevni til serlig endamál, eitt nú í nøkrum sløgum av skúmsløkkjara og í nøkrum sløgum av skorðdýraeituri. Heima í vanligum húskjum er tað helst yvirflatuviðgjørd klæði, teppir, papp og pappír sum eru keldur til hesi evnini. Nøkur dømi um hvar hesi evni kunnu verða nýtt eru: all weather yvirklæði, skógvar og onnur PFAS yvirflatuviðgjørd sportsútgerð, gardinur, sofur, gólvteppir og líknandi sum er yvirflatuviðgjørd klæði (tekstil). Hesi evnini eru eisini nýtt til yvirflatuviðgerð av pappi og pappíri sum eru at finna í køkinum, eitt nú í hamburgarawrappings, pizzabakkum, muffinsformum o.s.fr.
text: #000003
text: Kanningarúrslitini eru sera áhugaverd í samband við at kunna útgreina møguligar keldur til tað høga og vaksandi innihaldi av tí slagnum av perfluoreraðum evnum sum nevnast perfluoroalkyl karboksylsýrur.
text: #000004
text: Áhugavert er at evni PFOS, sum upp hópast í djórum og tískil vanliga finst í høgum konsentratiónum í eitt nú sjófugli og hvali, bert er til staðar í heilt lágum konsentratiónum í húsadusti her heima, samanborið við mono- og diPAPir.
text: #000005
text: Um úrslitini er annars at siga, at tey benda á, at innihaldið av fluoreraðum evnum í føroyskum húskjum eru í hægra endanum tá ið sammett verður við húski úr hinum londunum sum hava luttikið í hesi kanning (Australia, Kanada, Grikkaland, Japan, Nepal, Spania og Svøríki (sí Mynd). Eisini samanborið við sjey húski í Norra, sum vóru kannaði fyri stuttum,1 er innihaldi í teimum 10 føroysku húskjunum høgt.
text: #000006
text: Kanningarnar eru tær fyrstu av sínum slag her heima á tveir hættir; fyri tað fyrsta eru fleiri av hesum evnunum ikki áður kannaði í føroyskum sýnum, og harnæst hava samsvarandi kanningar av innandura dusti ikki áður verið gjørdar í føroyskum heimum.
text: #000008